lflage/wiki-talks huggingface dataset:
Vita:Most–Híd

message: Véleményem szerint ez (a hosszú kötőjeles) a helyes írásmód. A rövid kötőjeles nem jó, a Most nem a Híd jelzője, hanem két önálló fogalom, amit hosszú kötőjellel helyes összekötni. Javítottam Most–Híd és :Kategória:Most–Híd-tagok. Minden idemutató link átirányítva a javított szócikkekre. Akela vita 2010. augusztus 6., 00:05 (CEST)
thread_title: Írásmód

message: A közvélemény-kutatások 2009 szeptembere óta 3-6,9 százalék közt becsülték a párt támogatottságát. A Polis közvélemény-kutató szerint március közepén a szlovákiai szavazók 6,7 százaléka választotta volna, szemben az MKP 5,9 százalékával, és mindkét párt esélyes a parlamentbe jutásra a 2010. június 12-én tartandó választáson.is: a KDH megelőzte az SDKÚ-t, bejutna a Híd és az MKP is ujszo.com, 2010. március 17.FOCUS: SDKÚ az ellenzék élén, a Híd itt is az MKP előtt parameter.sk, 2010. március 18. Bugár márciusban 8 százalékos választási eredményt remélt.
A párt egy 2011. szeptemberi felmérés szerint a szavazatok 5,9 százalékára számíthatna egy újabb választáson.Sajtóközlemény a Focus felmérésének eredményéről
=== Jegyzetek ===
Az elavult adatokat idehelyeztem a szócikkből --Holdkóros vita 2013. november 19., 19:22 (CET)
thread_title:  Támogatottsága 

message: Az elavult adatokat idehelyeztem a szócikkből --Holdkóros vita 2013. november 19., 19:22 (CET)
thread_title:  Jegyzetek
Vita:Munkástanácsok (1956)

message: 1991 óta, bár az 1956-os Forradalom jegyében született a "rendszerváltás", egy szó sem esik a munkástanácsokról. A dolgozói önszerveződés a Párizsi Kommün óta fel-fel bukkan a történelemben. Ezt a folyamatot próbáltam egy honlapon összefoglalni, többek között, az 1988-92-es saját élményeimről a munkástanácsok újjászületése idejéből. 
http://munkastanacs.atw.hu
 A munkástanácsok a 3 oldalú kerekasztal- tárgyaláson bekerültek az Alkotmányba is. 1989. október 23.-án, a 12. § még így nézett ki:
(1) Az állam támogatja az önkéntes társuláson alapuló szövetkezeti mozgalmat, elismeri a szövetkezetek önállóságát.
(2) Az állam elismeri a termelői önigazgatás és önkormányzat tulajdonának létrejöttét és működését.
Ez utóbbi (2) bekezdés tárgyalásánál jelen voltam.
Forrás: 
Kiadja: Somogyország Kiadó Kft.
Készült: az IDILL Szabadidő Egyesület nyomdájában 1989. november 9-december 15. között, 100000 példányban.
Törzsszám: 89-0077
Az MDF-SZDSZ Paktum elsőként, ezt a (2) bekezdést törölte.
A groteszk, a dologban, hogy a 4 igenes népszavazás rákérdezett a munkásőrség megszüntetésére. Nem árt tudni, hogy a gyári munkásőrségeket a munkástanácsok szervezték, önvédelemből.Munkabolt vita 2010. augusztus 6., 00:42 (CEST)

message: Egy "kicsit" elfogult stílus
– Radice vita 2012. augusztus 25., 16:53 (CEST)
thread_title: Kádárék lecsapnak
Vita:Bihar megye turizmusa

message: Az épített örökség nélkül, erősen hiányos ez a szócikk. Szó sem esik Nagyvárad belvárosáról, a bazilikáról, a várról, a bihari földvárról, a fenesi Bélavárról, a tamáshidai és a belényesszentmártoni templomromokról, a szalontai csonkatoronyról, a telegdi templomról, és még sorolhatnám. Ami meg benne van az hosszú, vagy legalábbis fölösleges ebben a formában. Inkább egy felsorolás kellene, majd onnan egy átirányítás egy másik szócikkre, ahol ki lehet vesézni az adott témát. Lásd a Magyarországi megyék hasonló oldalait. Üdv. H laca vita 2010. augusztus 6., 04:28 (CEST)
thread_title:  És az épített örökség hol marad ?
Vita:Magyarországi ortodox felekezetek

message: Ha egyszer, helyesen, leszögezzük, hogy a koptok és az örmények nem része az ortodoxiának, akkor tisztázni kéne azt is, hogy a nevükben mit jelent az ortodox jelző, és lehetőleg inkább egy Magyarországon jelenlévő ókeleti felekezetek vagy valami hasonló külön cikkben kéne tárgyalni őket. Bennóiroda 2010. augusztus 6., 13:38 (CEST)
 Alig több mint tíz évvel a javaslat után kiszedtem őket egy külön szakaszba. A javaslat nekem tetszik, remélem egyszer lesz itt elég anyag róluk egy külön cikkhez is. Piraeus vita 2020. szeptember 3., 10:08 (CEST)
thread_title: Ortodox?

message: A cikk több hibát is tartalmazŰ: létező egyház belső linkjét nem hozta, tévesen adott meg adatokat, tévesen használ fogalmakat, azonosíthatatlan, hogy a forrásokat hogy használták fel benne. Alaposabb átnézést és forrásokhoz igazítást igényel. Piraeus vita 2020. szeptember 3., 09:59 (CEST)
thread_title:  Lektor sablon
Vita:Murakami Haruki

message: A cikkbe 2017. május 11-én bekerült  bájtnyi szöveg súlyosan problémás. A szerkesztés  munkája; az összefoglaló szerint a bővítés forrása az enwiki cikke. A fejlesztés összhatásában valószínűleg pozitívabb lett volna, ha a szerkesztőtárs tudott volna magyarul, de úgy tűnik, ezt az apró hiányosságot szoftveres támogatással és egy nagy adag magabiztossággal pótolta a szerző. Nem tudom eldönteni, hogy mi a jobb: kivágni a fenébe a teljes hozzájárulását, és visszaállítani az "Élete" szakasz korábbi tartalmát, vagy pedig kijavítgatni a számtalan nyelvhelyességi, helyesírási, átírásbeli és névsorrendi hibát. --Malatinszky vita 2021. január 3., 17:21 (CET)
Én visszaállítanám a lap 2017. február 27., 13:52-kori változatát, és mellette azért feltennék egy kérdést annak, aki a rákövetkező változatot megtekintettnek jelölte. Csigabiitt a házam 2021. január 3., 17:25 (CET)
 te állítólag ettél már szusit, sőt egyesek szerint ültél már Micsubisi autóban is. Mi a véleményed? Van a 2017. február 27. után bekerült anyagban olyan, amiért nagy kár lenne? --Malatinszky vita 2021. január 4., 02:23 (CET)
replies: text: Adjuk vissza a szerzőnek, amíg jobb nem jön, tökéletesen megfelel az előző állapot. Pagony foxhole 2021. január 4., 10:57 (CET)
Köszönöm mindkettőtök véleményét. Helyreállítottam a korábbi állapotot. (Az "adjuk vissza a szerzőnek" nyilván csak képletes kifejezés: IshiyamaMaemi sirály típusú szerkesztő, aki idejött, mindent összekakált aztán elrepült.) --Malatinszky vita 2021. január 4., 14:23 (CET)
thread_title:  Korrektúrasablon magyarázata
Vita:Orvos András (súlyemelő, 1925)

message: A ki kicsoda a sportéletben c könyv szerint 1968 és 1985 között tevékenykedett a válogatott mellett edzőként vagy kapitányként. – fausto vita 2010. augusztus 6., 20:43 (CEST)
A sportlexikonban is 68-tól a válogatott edzője – fausto vita 2010. augusztus 6., 21:20 (CEST)
thread_title: válogatott
Vita:Pillangószelep

message: A cikk írója indokolatlanul leszűkíti a fogalmat a kandallók szellőzésére, holott pillangószelepet az ipar számtalan egyéb területén alkalmaznak, nem kizárólag a fűtéstechnikában (ahogy a cikk helytelenül sugallja). misibacsi*üzenet 2010. augusztus 6., 21:24 (CEST)
thread_title: Lektor sablon
Vita:Mohamedet nem lehet ábrázolni

message: Szerintem a téma fontos, persze forrásolni kéne stb, de a cím nem jó, ugyanis a megfogalmazás nem konform a szócikkek címében megszokott formával. Azonkívül nem csak Mohamedre vonatkozik, ez a cikkből is kiderül. Tehát lehetne ábrázolási tilalmak az iszlámban, vagy valami még tágabb. Föld-lét vita 2010. augusztus 6., 21:52 (CEST)
replies: text: Mivel a cikk címe Mohamedről szól, kitettem rá egy összevon-sablont, mert ez így önmagában halványka cikknek. Bővíteni persze lehet, de akkor a címet tényleg át kell nevezni. – Perfectmiss22pxide írj! 2010. augusztus 6., 22:02 (CEST)
thread_title: cím
Vita:Fluor-klórmetán

message: A más nevek mezőben nem muszáj helyes IUPAC-neveket megadni, de azért hibásan fordított, régi helyesírással megadott neveket ne adjunk meg (klór-fluor-metán).
Az a tippem, hogy a metilén-klorid-fluorid is hibás név: két funkciós csoport nem lehet egy vegyületben. Gyim vita 2020. július 23., 21:26 (CEST)
thread_title:  Más nevek
Sablonvita:Magyar királyok

message: Szerintem elég furcsa a színvilága ennek a sablonnak. Egyáltalán miért van szükség a piros keretre? De ami ennél fontosabb: egyáltalán nem értem az 1x, 2x, 3x jelöléseket. Egyrészt nagyon rondának találom, másrészt az 1x szerintem legfeljebb azt jelenti, hogy egyszer, és nem azt, hogy először. Szóval értem én, hogy nőne tőle a sablonméret, de mégis kiírhatnánk, hogy először, másodszor, harmadszor. Ja, és egy apróság: Ardennes–Metz-ház kontra Ardennes-Verdun-ház. Lehet, hogy van oka annak, hogy az egyik kiskötőjel, a másik nagy? – Tkarcsi vita 2010. augusztus 7., 18:59 (CEST)
A keretről levettem a pirosat, nagyon nem volt jó, illetve az 1x, 2x, 3x-et cseréltem arra amit írtál. A kötőjeleket cseréld belátásod szerint, ill. ha mindenképpen jóra akarod, akkor kérdezd meg a helyesírási kocsmafalon ~ Boro 2010. augusztus 7., 19:06 (CEST)

message: A szakirodalomban legfeljebb keleti Magyar Királyság elnevezést tapasztaltam, Kelet-Magyarországot sehol.--Petej vita 2011. március 12., 22:21 (CET)
thread_title:  Kelet- vs. Nyugat-Magyarország 

message: A sablonnal kapcsolatban változtatásokat kezdeményeztem a kocsmafalon (Wikipédia:Kocsmafal (javaslatok)/Archív130#Sablon:Magyar királyok). – Frommer    Fórum 2018. június 3., 11:12 (CEST)
replies: text: A változtatásokat a megbeszélés eredményének megfelelően végrehajtom. – Frommer    Fórum 2018. július 6., 10:34 (CEST)
thread_title:  Javítás
Vita:III. Sigurd norvég király

message: A többi wikipédiában Sigurd Sigurdsson Markusfostre illetve Sigurd Markusfostre néven szerepel; úgy tűnik, máshol nem tartják királynak. Ki tudna utána járni? --Hkoala  2014. január 7., 21:48 (CET)
thread_title:  király?
Vita:Habsburg József Árpád

message: Nem is gondoltam volna hogy Magyarországnak és Csehországnak királyi hercege van. Ilyen alapon nekem is lehetne három falum Kelet-Magyarországon. – Beroesz  2010. augusztus 8., 15:02 (CEST)
Nem egészen értem a felvetést. Királyunk sincs, de valaha volt, és amikor volt, akkor Magyarország királyának hívtuk, fiai-lányai voltak a magyar királyi hercegek. Habsburg I. Ferdinánd óta minden osztrák uralkodó főherceg (tehát 1804 óta minden osztrák császár) egyben magyar és cseh király is volt, azaz kiszőrözve "Magyarország apostoli királya, Csehország királya, stb", a fiaik-leányaik (az összes uralkodó és nem uralkodó osztrák főhercegek) egyben mind magyar (és cseh) királyi herceg(nő)k voltak. Nem köllött ehhez semmi birtok, egyetlen falu sem (bár persze volt nekik nem egy falujuk itthon is, Mosonmagyaróváron, Alcsúton, számos más helyen). 
Egészen 1946-ig ez volt a hivatalos címzésük, a magyar újságokban nem (osztrák) főhercegként, hanem "Ő fensége XY királyi hercegként" címezték őket, számos újságkivágás van itt a Wikin is ezzel a korabeli szöveggel. A József Ágost főherceget soha az életben se Magyarországon, se másutt nem hívtak soha sehol Habsburg Józsefnek, se magyar kormányzónak (csak a HUWiki hívja őt így, mert a merev alapelv ezt követeli (1918-ban, a Monarchia utolsó öt percében öt percig valóban kormányzó volt öt percig, na, ez a Vágó műsorban 100.000 forintos kérdés lehetne: Ki volt Habsburg József magyar kormányzó?, válaszolnának mindent József nádortól II. Józsefen át Révay Józsefig, de a József főherceget biztosan nem). Na szóval az 1943-as telefonkönyvben ő maga is "József m.kir.herceg" néven szerepel, címe a Szent Görgy tér, bár a palotáját a köznép József főherceg palotájának hívta, azt a 60-as években robbantották fel. Az ő unokája József Árpád főherceg, magyar és cseh királyi herceg. (Persze, vitatni lehet, 1946-ban volt trónfosztás, 1946-ban és 1989-ben is volt kikiáltva köztársaság, van érvényes törvény a rangok és címek viselésére..., de ez már nem a Wiki problémája). Üdv Akela vita 2010. augusztus 9., 18:08 (CEST)
thread_title: Herceg-hurca?????
Vita:Kanada szigeteinek listája területük szerint

message: A Lásd még rovatban szereplő "lista régiók szerint"-et muszáj lesz létrehozni? A táblázat most is rendezhető. Csak rá kell kattintani a Régiók melletti gombra, és máris ott a régiók szerinti lista. Ezt a cikket is átnevezném csak simán Kanada szigeteinek listájára. – Perfectmiss22pxide írj! 2010. augusztus 8., 17:25 (CEST)
replies: text: Ez a lista csak az 1000 km2-nél nagyobb szigeteket tartalmazza. Annak nemcsak ezen szigeteket kéne tartalmaznia, lásd: List of islands of Canada. Szerintem. – Einstein2  Góóól! 2010. augusztus 8., 17:29 (CEST)
Ja, azt hittem, nincs több sziget. Viszont ennek is mindet kellene tartalmaznia, mert nem az a címe, hogy Kanada 1000 km2-nél nagyobb szigeteinek listája.  – Perfectmiss22pxide írj! 2010. augusztus 8., 17:32 (CEST)

text: Beírtam a bevezetőbe, hogy csak az 1000 km2-nél nagyobbak vannak itt. – Einstein2  Góóól! 2010. augusztus 9., 10:17 (CEST)
A Kanada szigeteinek listájába is bele lehetne írni. – Perfectmiss22pxide írj! 2010. augusztus 9., 10:32 (CEST)
thread_title: Régiók szerint
Vita:Híd-Unió SE

message: :Eltévedt szöveg, önfeledt beszámoló a sportolás örömeiről. Nevezetes?--84.3.203.245 (vita) 2010. augusztus 8., 18:32 (CEST)
replies: text: : Elvileg még szerkeszti, várjuk ki a végét. Fogalmam sincs, lehet tollaslabdában kimagaslóak, akkor pedig nevezetes. Egyelőre kivárok. - CFC vita 2010. augusztus 8., 18:39 (CEST)
replies: text: :: Jelenleg forrásolatlan, és a T/1-ben írt szövegek miatt ennek megfelelő sablonokat tettem a cikkre. – Tomcsy  üzenet 2010. augusztus 10., 20:46 (CEST)
replies: text: ::: Nevezetes-e? Relatív. Több mint száz embert összefog, a budapesti amatőr sportélet meghatározó szereplője. T/1 stilisztikai hiba javítva. De törölhető, nem fontos itt lennünk. Köszi. A szerkesztő. 2010. augusztus 10., 22:10  2010. augusztus 10., 22:17 (CEST)
replies: text: :::: A nevezetesség kérdését ez a lap tartalmazza. – Tomcsy  üzenet 2010. augusztus 10., 22:30 (CEST)

message: Ez a Wikipédia egyik leghosszabb cikke  - vajon a lelkesedés pótolja a nevezetességet?--Linkoman vita 2017. július 6., 10:20 (CEST)
replies: text: Szerinted?  Nem..nagyon nem. Az összes szakosztálya megyei, vagyis inkább kerületi szinten jeleskedik. Szimpatikus amatőrök lelkes kezdeményezése, akik örömüket lelik a sortban. Ez szép és jó, de nem nevezetes. – Gerry89 vita 2017. július 6., 13:57 (CEST)
thread_title:  Nevezetes?
Vita:Tripoliszi Grófság

message: # A cikk címe nem inkább Tripoliszi Grófság? Megválaszoltam magamnak és átneveztem.
# Hogy kell magyarra átírni Qalawun szultán nevét? – Hkoala  2010. augusztus 8., 18:49 (CEST)
replies: text: Íme Al-Manszúr Kalávún egyiptomi szultán. Ha a cikkírók építenének az előző szócikkekre, nem lenne ilyen gond. I. Lúcia tripoliszi grófnő is kimaradt.Peadar vita 2010. augusztus 8., 20:42 (CEST)
thread_title:  helyesírás 

message: Ha egy szócikk egy valamely más wiki szócikkének a fordításán alapul, ami nem tilos, és ebben az esetben egyértelműen fennáll, akkor azt jelezni kell a szócikkben, erre van számos példa, mert ne azt a hatást keltse, hogy a szócikkíró önálló munkájáról van szó, aki  valóban elolvasta és ismeri a megadott irodalmat.Peadar vita 2010. augusztus 11., 04:49 (CEST)
thread_title: Fordítás
Vita:Fehérarany

message: A cikk az angol Colored Goldddal van összekötve, ami teljesen más, mint ennek a cikknek a témája.
Mi legyen ezzel? Kiszedjük az iweket vagy inkább tegyem T-re a cikket "nem cikk" címszóval?
 OrsolyaVirágHardCandy 2015. november 1., 18:31 (CET)
replies: text: Mikor létrehoztam, gondolkodtam rajta, hogy jobb lenne az Arany szócikkbe illeszteni, de ötvözetek szakaszként nagyon szegényes lett volna. Bedolgozva "szakaszredir"-ként élhet tovább az angol cikk tartalmával együtt. Stewe  Feedback 2015. november 2., 15:36 (CET)
thread_title:  Rossz összekötés
Vita:Csou En-laj

message: Van egy 48 részes sorozat az orosz nyelvű kínai sorozatok közt:  A sorozat lényege Csou En-laj életműve, ahogy megszervezte a Népi Kína külkapcsolatait. Benne van a koreai háború, párhuzamosan látjuk Csang Kaj-seket, Norodom Szihanukot, de nincs Vietnam. Ho Si min halála megemlítve Hruscsov leváltása kapcsán.Benne van a Genf, Bandung, az afrikai körút, Párizs- Charles de Gaulle tárgyalások, Nixon , de nincs a 4-ek bandája, a "Nagy ugrás", a "Kultúrális Forradalom".Teng Hsziao Ping benne az örökös. Huace Croton TV 2019. /2022-0615./2023-08-15, Partmoso vita 2023. augusztus 15., 18:54 (CEST)
thread_title: Diplomácia
Vita:Női curlingtorna a 2006. évi téli olimpiai játékokon

message: A cikk előzményei a Curling a 2006. évi téli olimpiai játékokon cikkben találhatóak. – Tomcsy  üzenet 2010. augusztus 9., 13:24 (CEST)
thread_title:  Laptörténet előzmények
Vita:Férfi curlingtorna a 2006. évi téli olimpiai játékokon

message: A cikk előzményei a Curling a 2006. évi téli olimpiai játékokon cikkben találhatóak. – Tomcsy  üzenet 2010. augusztus 9., 13:24 (CEST)
thread_title:  Laptörténet előzmények
MediaWiki-vita:Gadget-warning.js

message: Hozzá lehetne adni a képsablonokhoz az Azonnali-commonst, és a nincs licencnél a szerkesztési összefoglalót "nincs licenc vagy forrás megadva"-ra javítani? ~ Boro 2010. augusztus 9., 16:05 (CEST)
Rendben, mindjárt nekilátok... – BáthoryPéter vita 2010. augusztus 9., 18:23 (CEST)
Kész. – BáthoryPéter vita 2010. augusztus 9., 19:14 (CEST)
Jó lenne esetleg az  sablont is beleépíteni. Bennóiroda 2010. augusztus 9., 19:17 (CEST)
replies: text: Benne volt eddig is Átdolgoz néven. – BáthoryPéter vita 2010. augusztus 9., 22:47 (CEST)
Köszönöm! :) ~ Boro 2010. augusztus 9., 20:12 (CEST)
Az azonnali-commons-szal most van egy olyan probléma, hogy ha a fájl nevét nem adom meg, akkor is bent hagyja a 1= paramétert, amitől pedig azthiszi a sablon, hogy megadtam a semmit fájlnévnek. ~ Boro 2010. augusztus 9., 22:48 (CEST)
thread_title: Képsablonok 

message: A "var reg = /\b(?:\d{1,3}\.){3}\d{1,3}\b/; //IP cím keresése" sort bővíteni kéne. Bináris ide Kelt: Wikipédia,  2014. január 10., 23:59 (CET)
Elvileg kész, ki kell próbálni. --BáthoryPéter vita 2014. január 12., 23:58 (CET)
thread_title:  IPv6
Vita:Gáti József

message: Gáti József 1940 es 1945 kozott is szerepelt szindarabokban, a Goldmark teremben, Wesselenyi utca. a XX szazad elso feleben 30 evig laktam az O lakasuk melletti lakasban es errol az idoszakrol sokat tudok a csaladrol es rola.  Tisztelettel Solti Bela
thread_title:  Megjegyzés
Vita:Kossuth-érdemrend

message: Kádár János és Nagy Imre neve az 1948 március 13-án kiadott forrásban szerepel ugyan, de az átadásról szóló forrásban nem (48 július 10). Ezért őket -bár a szócikkben korábban meg voltak említve- kihagytam a felsorolásból. Dinnyés Lajos, Károlyi Mihály (1949-ben megkapta) első osztályúként, Farkas Mihály és Nógrádi Sándor másodosztályúként szintén szerepel az 1948 márciusi hírben, de az átadáson nem, így szintén nem szerepelnek. Gyenes Antal csak az átadásos hírben szerepelt, ő listázva van. – fausto vita 2010. augusztus 9., 18:10 (CEST)
thread_title:  Kádár, Nagy
Vita:Férfi curlingtorna a 2002. évi téli olimpiai játékokon

message: A cikk előzményei a Curling a 2002. évi téli olimpiai játékokon cikkben találhatóak. – Tomcsy  üzenet 2010. augusztus 9., 18:53 (CEST)
thread_title:  Laptörténet előzmények
Vita:Női curlingtorna a 2002. évi téli olimpiai játékokon

message: A cikk előzményei a Curling a 2002. évi téli olimpiai játékokon cikkben találhatóak. – Tomcsy  üzenet 2010. augusztus 9., 18:53 (CEST)
thread_title:  Laptörténet előzmények
Vita:Farkas Helga

message: A szócikk címe jelenleg hibás (Farkas Helga), mivel nem róla szól. misibacsi*üzenet 2010. augusztus 9., 19:52 (CEST)
Szerintem is át kellene nevezni Farkas Helga-esetté, vagy valami hasonlóvá. – Perfectmiss22pxide írj! 2010. augusztus 9., 21:06 (CEST)
thread_title: A szócikk címe

message: Mennyiben nevezhető "igazságszolgáltatásnak" ha senkit nem vonnak felelősségre a gyilkosságért ?
HAHÓ ! BÍRÓBÁCSI !!! 
Megöltek legalább egy de inkább állítom ,hogy Helgával együtt KETTŐ embert... Nem kéne ezért valakinek felelnie ? Nem kellett volna jobban elővenni Csapót, vagy Benedek feleségét, továbbá utóbbit felelősségre vonni amiért elhallgatta a birtokába jutott információkat ? 
Ez volna az indoklás amiért átírtam a szakasz címét, gondolkodj el ezen mielőtt átjavítod amit írtam. ;) Joda604 vita 2011. június 27., 09:15 (CEST)
thread_title:  Igazság vagy csak jog ?
Vita:Born This Way

message: Ezt a cikket korábban törlésre jelölték. A törlési megbeszélés lezárt jegyzőkönyvét itt olvashatod: Wikipédia:Törlésre javasolt lapok/Lady Gaga harmadik nagylemeze.  Szasza THIS BOY IS A MONSTER  2010. augusztus 9., 19:52 (CEST)
thread_title: Törlési megbeszélés eredménye
Vita:Midkemia

message: Ezt a cikket korábban törlésre jelölték. A törlési megbeszélés lezárt jegyzőkönyvét itt olvashatod: Wikipédia:Törlésre javasolt lapok/Midkemia.  Szasza THIS BOY IS A MONSTER  2010. augusztus 9., 19:54 (CEST)
thread_title: Törlési megbeszélés eredménye
Sablonvita:Temető infobox

message: Ezt a sablont korábban törlésre jelölték. A törlési megbeszélés lezárt jegyzőkönyvét itt olvashatod: Wikipédia:Törlésre javasolt lapok/Sablon:Temető infobox.  Szasza THIS BOY IS A MONSTER  2010. augusztus 9., 19:56 (CEST)
thread_title: Törlési megbeszélés eredménye
Wikipédia-vita:Ne légy baromállat!

message: Remélem, a szerző hallott már a WP:ZAVAR-ról... Bennóiroda 2010. augusztus 9., 20:35 (CEST)
replies: text: Hogyne...  –  OrsolyaVirágHardCandy 2010. augusztus 11., 22:44 (CEST)
Szerintem hallott. Ott ugyanis az van, hogy a demonstrálás helyett mondd el a véleményedet. Elmondta. Megkapta érte a magáét. Nekem tetszik ez az esszé! L Andráspankuš→ 2010. augusztus 11., 23:35 (CEST)

message: Erről a szócikkről 2010 augusztusában-szeptemberében törlési megbeszélés folyt. A lezáró admin konklúziója: „A megbeszélés elvi síkra terelődött és az egyéb kocsmafalon folytatódik. Ezt a törlési vitát most konszenzus hiányában lezárom. A lap megmaradt. Ha egyszer kialakul valami elvi döntés, akkor annak függvényében ez az esszé továbbfejleszthető, áthelyezhető vagy törölhető lesz.” – Malatinszky vita 2010. szeptember 25., 16:31 (CEST)
thread_title:  Törlési megbeszélés
Vita:Edesszai Grófság

message: Az alábbi nevek helyesírásában kérek segítséget:
* Turbessel, más cikkekben is Turbesszel
* Mawdud, Maudud vagy Maudúd
* Imad ad-Din Zengi, Keleti nevek helyesírása szerint Imádaddín Zengi
* Nur-ad-Din. Keleti nevek szerint Núraddín
– Hkoala  2010. augusztus 9., 20:49 (CEST)
Peadar vita 2010. augusztus 10., 02:01 (CEST)
Maudúd, a többinél a KNMH veendő figyelembe. (Amúgy Imád ad-Dín meg Núr ad-Dín lenne.) – Mathae Fórum 2010. augusztus 21., 12:13 (CEST)
thread_title:  nevek helyesírása
Vita:Női curlingtorna az 1998. évi téli olimpiai játékokon

message: A cikk előzményei a Curling az 1998. évi téli olimpiai játékokon cikkben találhatóak. – Tomcsy  üzenet 2010. augusztus 9., 23:40 (CEST)
thread_title:  Laptörténet előzmények
Vita:Férfi curlingtorna az 1998. évi téli olimpiai játékokon

message: A cikk előzményei a Curling az 1998. évi téli olimpiai játékokon cikkben találhatóak. – Tomcsy  üzenet 2010. augusztus 9., 23:40 (CEST)
thread_title:  Laptörténet előzmények
Kategóriavita:Régészeti korok

message: Az összes történelmi korszakot régészeti kornak nevezzük? – Hkoala  2010. augusztus 10., 08:25 (CEST)
Én is most vettem észre. Bizony nem. A régészeti korokat a régészet eredményei, a történeti korokat a történeti események határozzák meg. Paulus Pontius Crassus vita 2011. július 21., 19:16 (CEST)
thread_title:  Régészeti és történeti korok
Vita:Dunkirk (New York)

message: Mondja meg valaki, miért nem jó a térkép, miért van belőle kettő? – Hujber Tünde vita 2010. augusztus 10., 12:02 (CEST)

message: Van egy Dunkirk (Ohio) cikkünk is, ezért ezt indokoltnak tűnik átnevezni Dunkirk (New York) címre. Vélemények? --Malatinszky vita 2012. december 17., 17:24 (CET)
Akkor hát átnevezem. --Malatinszky vita 2012. december 20., 22:20 (CET)
thread_title:  Átnevezendő?